“สุรชาติ” พท.คว้าชัยเลือกตั้งซ่อม “หลักสี่-จตุจักร” ทิ้งห่าง “มาดามหลี” พปชร.แพ้หลุดลุ่ย!
“สุรชาติ เทียนทอง” จากพรรคเพื่อไทย คว้า 29,416 คะแนน รับชัยชนะเลือกตั้งซ่อมเขต "หลักสี่-จตุจักร" ทิ้งห่าง "สรัลรัศมิ์ เจนจาคะ" หรือ “มาดามหลี” จากพรรคพลังประชารัฐ แพ้หลุดลุ่ยได้เพียง 7,906 คะแนน ฟาก “พรรคก้าวไกล” คว้าคะแนนนำอันดับ 2 ตามมาด้วย “พรรคกล้า” อันดับ 3
“สุรชาติ เทียนทอง” พท. คว้า 29,416 คะแนน ชนะเลือกตั้งซ่อมเขต "หลักสี่-จตุจักร" ทิ้งห่าง "มาดามหลี" พปชร.แพ้หลุดลุ่ย ได้แค่ 7,906 คะแนน
30 ม.ค. 2565

ผู้สื่อข่าวรายงานว่าวันนี้ (30 ม.ค.2565) มีการเลือกตั้งซ่อมส.ส. กรุงเทพมหานคร เขตเลือกตั้งที่ 9 หลักสี่-จตุจักร ผลปรากฎว่า นายสุรชาติ เทียนทอง ผู้สมัครหมายเลข 3 จากพรรคเพื่อไทย เป็นผู้ชนะการเลือกตั้งด้วยคะแนน 29,416 คะแนน และในการเลือกตั้งครั้งนี้มีผู้มาใช้สิทธิเลือกตั้งคิดเป็นร้อยละ 52.68%
สำหรับผลการนับคะแนนอย่างไม่เป็นทางการของเขตเลือกตั้งที่ 9 หลักสี่-จตุจักร ดังนี้
หมายเลข 1 นายพันธุ์เทพ ฉัตรนะรัชต์ พรรคไทยภักดี ได้ 5,987 คะแนน
หมายเลข 2 นายอรรถวิชช์ สุวรรณภักดี พรรคกล้า ได้ 20,047 คะแนน
หมายเลข 3 นายสุรชาติ เทียนทอง พรรคเพื่อไทย ได้ 29,416 คะแนน
หมายเลข 4 น.ส.กุลรัตน์ กลิ่นดี พรรคยุทธศาสตร์ชาติ ได้ 190 คะแนน
หมายเลข 5 นายรุ่งโรจน์ อิบรอฮีม พรรคไทยศรีวิไลย์ ได้ 244  คะแนน
หมายเลข 6 นายกรุณพล เทียนสุวรรณ พรรคก้าวไกล ได้ 20,361 คะแนน
หมายเลข 7 นางสรัลรัศมิ์ เจนจาคะ พรรคพลังประชารัฐ ได้ 7,906 คะแนน
หมายเลข 8 นายเจริญ ชัยสิทธิ์ พรรคครูไทยเพื่อประชาชน ได้ 333 คะแนน